АҞӘА, лаҵара 27 - Sputnik. Ҟәбан акоронавирустә инфекциа змоу рхыԥхьаӡара 3,5 нызқь ыҟоуп ҳәа аанацҳауеит Краснодартәи атәылаҿацә ахадара.
"Ичмазаҩу рзеиԥш хыԥхьаӡара 3506-ҩык инаӡоит. Убри аан реиҳараҩык –2257-ҩык ргәабзиара шьақәгылахьеит. Атәылаҿацә аҿы апандеми аамҭа иаҵаркны рыԥсҭазаара иалҵхьеит 29-ҩык", - ҳәа ҳаәоит адырраҭараҿы.
Лаҵара 27 аамҭала COVID-19 азы рхы гәарҭахьеит 8724-ҩык, 855-ҩык хәыҷқәоуп. Астационар аҿы рҽырхәышәтәуеит 2214 пациент, (250-ҩык хәыҷқәоуп). Иахьынхо аҭыԥ аҿы амедицинатә хылаԥшра рымоуп 13410-ҩык.
Роспотребнадзор 44048 ҭҵаара мҩаԥнагахьеит акоронавирус азы, Агәабзиарахьчара арегионалтә лабораториақәа – 121190, урҭ рахьтә 2626 аҵыхәтәантәи уахи-ҽни рыла имҩаԥгоуп.
Краснодар, Шәача, Тҟәаԥс, Армавир, Анапа, Еиск, астаницақәа Голубицки, Кушьчевски, аиланхарҭақәа Псебаи, Кабардинка иртәу аобсерваторқәа рҟны иҟоуп 2812-ҩык. Абарҭ аамҭақәа рзы уахь инанагахьеит 6728-ҩык, авирус рыдбалан 42-ҩык.
Аоперативтә штаб аҵыхәтәантәи адыррақәа рыла, апандемиа аамҭала Аԥсны акоронавирус рыман 28-ҩык. Урҭ рҟынтәи жәохәҩык ргәабзиара ҭышәынтәалеит, аӡәы дыԥсит.
Акоронавирус иадҳәалоу ажәабжьқәа зегьы шәрыԥхьар ҟалоит абра>>